യൂത്ത് കോണ്ഗ്രസിന്റെ ഇന്ത്യ യുണൈറ്റഡ് കാന്പയിന് തുടക്കമായി തിരുവനന്തപുരം: ജാതിയുടെയും മതത്തിന്റെയും മറ്റും പേരില് രാജ്യത്തെ ഭിന്നിപ്പിച്ച് ഭരിക്കുന്നത് ഈ തലമുറയ്ക്ക് മാത്രമല്ല, വരാന്നിരിക്കുന്ന തലമുറയ്ക്കും ശാപമായി തീരുമെന്ന് താന് ഭയപ്പെടുന്നുവെന്ന് സംവിധായകന് അടൂര് ഗോപാലകൃഷ്ണന്. വര്ഗീയതക്കെതിരെ യൂത്ത് കോണ്ഗ്രസ് സംസ്ഥാന കമ്മിറ്റിയുടെ നേതൃത്വത്തില് നവംബര് 14 വരെ നടത്തുന്ന കാന്പയിന് തുടക്കം കുറിച്ച് നടന്ന ജാഥയുടെ സമാപന ഐക്യ സമ്മേളനം പാളയം രക്തസാക്ഷി മണ്ഡപത്തില് ഉദ്ഘാടനം ചെയ്ത് പ്രസംഗിക്കുകയായിരുന്നു അദ്ദേഹം. യൂത്ത് കോണ്ഗ്രസ് സംസ്ഥാന പ്രസിഡന്റ് ഷാഫി പറമ്ബില് അധ്യക്ഷനായി. ഗാന്ധി ജീവിച്ചിരുന്നേല് ആര്എസ്എസ് ആകുമായിരുന്നു എന്ന ബിജെപി നേതാവ് പി.കെ.കൃഷ്ണദാസിന്റെ പ്രസ്താവന ചരിത്രത്തിലെ ഏറ്റവും വലിയ ഗാന്ധി നിന്ദകളില് ഒന്നാണ്. ഗാന്ധി വധത്തിന് ശേഷവും അദ്ദേഹം പകര്ന്ന് നല്കിയ മൂല്യങ്ങളും നാടിന്റെ ഐക്യവും പൂര്ണമായും തകര്ക്കാന് കഴിയാത്തതിന്റെ അസ്വസ്ഥതയാണ് ഇത്തരം പ്രസ്താവനകള്. അത് ഗാന്ധിയെ പിന്നെയും വധിക്കുന്നതിന് തുല്യമാണ്. ഗാന്ധിയുടെ ഹേ റാം ന്റെ അര്ഥം നാഥുറാമിന്റെ ഭക്തര്ക്ക് മനസിലാവില്ല. ബിജെപി നേതാവിനെതിരെ കേസെടുക്കണമെന്ന് യൂത്ത് കോണ്ഗ്രസ് ആവശ്യപ്പെടുന്നെന്നും ഷാഫി പറമ്ബില് പറഞ്ഞു. വൈസ് പ്രസിഡന്റുമാരായ കെ.എസ് ശബരീനാഥന്, എന്.എസ് നുസൂര്, എസ്.എം ബാലു, റിജില് മാക്കുറ്റി ജില്ലാ പ്രസിഡന്റ് സുധീര്ഷാ പാലോട് എന്നിവര് നേതൃത്വം നല്കി. കാന്പയിന്റെ ഭാഗമായി 14 ജില്ലകളിലും പദയാത്രയും ഐക്യസമ്മേളനങ്ങളും സംഘടിപ്പിക്കും. ഒക്ടോബര് 31 ഇന്ദിരാഗാന്ധി രക്തസാക്ഷിത്വ ദിനത്തില് 140 നിയോജക മണ്ഡലങ്ങളില് ഐക്യസദസുകളും 1014 മണ്ഡലങ്ങില് പദയാത്രയും സംഘടിപ്പിക്കും. തീവ്രവാദം വിസ്മയമല്ല, ലഹരിക്ക് മതമില്ല, ഇന്ത്യ മതരാഷ്ട്രമല്ല എന്ന മുദ്രവാക്യമുയര്ത്തി ഇന്ത്യ യുണൈറ്റഡ് എന്ന പേരിലാണ് കാന്പയിന് ആരംഭിച്ചിരിക്കുന്നത് . ഗാന്ധിജയന്തി ദിനത്തില് വട്ടിയൂര്ക്കാവ് സ്വാതന്ത്ര്യ സമര സ്മാരകത്തില് പുഷ്പാര്ച്ചനയോടെ തുടങ്ങിയ പദയാത്ര മുന് കെപിസിസി പ്രസിഡന്റ് കെ.മുരളീധരന് ജാഥാ ക്യാപ്റ്റന് യൂത്ത് കോണ്ഗ്രസ് സംസ്ഥാന പ്രസിഡന്റ് ഷാഫി പറമ്ബിലിന് പതാക കൈമാറി ഉദ്ഘാടനം ചെയ്തു.